[{"text_idx": "#000016", "text": "Bydd tocynnau ar gyfer gemau rhyngwladol Dynion a Menywod Cymru yn mynd ar werth ar yr un diwrnod \u2013 a hynny am y tro cyntaf erioed."}, {"text_idx": "#000017", "text": "Bydd gan gefnogwyr Cymru y cyfle i gael eu bachau ar docynnau gemau Menywod a Dynion Cymru ar gyfer y Chwe Gwlad yn 2024 yn ogystal a\u0302 ge\u0302m Cymru yn erbyn y Barbariaid ym mis Tachwedd \u2013 gornest fydd yn gweld y chwedlonol Alun Wyn Jones yn herio ei gyn gyd-chwaraewyr rhyngwladol."}, {"text_idx": "#000018", "text": "Dydd Iau yr 21ain o Fedi yw\u2019r diwrnod pwysig pan fydd tocynnau Chwe Gwlad y Dynion a\u2019r Menywod yn mynd ar werth \u2013 ynghy\u0302d a\u0302 thocynnau ge\u0302m y Barbariaid."}, {"text_idx": "#000019", "text": "Yr ornest yn erbyn y Barbariaid fydd cyfle cyntaf cefnogwyr Cymru i groesawu carfan Cwpan y Byd yn o\u0302l o Gwpan y Byd yn Ffrainc."}, {"text_idx": "#000021", "text": "Yn ystod y Chwe Gwlad eleni, gwyliwyd y ge\u0302m yn erbyn Lloegr ar Barc yr Arfau gan 8,862 o bobl \u2013 record o dorf ar gyfer ge\u0302m gartref Menywod Cymru. Roedd hynny bron i ddwbl maint y dorf wyliodd yr ornest agoriadol o\u2019r Bencampwriaeth yn erbyn Iwerddon \u2013 sef y record ar y pryd."}, {"text_idx": "#000022", "text": "Bydd y ge\u0302m yn erbyn yr Eidal yn Stadiwm Principality yn ddathliad o rygbi rhyngwladol Cymru, law yn llaw a\u0302 gemau\u2019r Ffordd i\u2019r Principality."}, {"text_idx": "#000024", "text": "Wrth brynu tocyn ar gyfer y ge\u0302m ryngwladol, bydd cefnogwyr yn cael mynediad am ddim i\u2019r ddwy ornest gymunedol hefyd."}, {"text_idx": "#000026", "text": "\u201cDoes dim amheuaeth bod y torfeydd gwych ddaeth i\u2019n cefnogi yn ystod yr ymgyrch ddiwethaf wedi dylanwadu\u2019n gadarnhaol ar berfformiadau\u2019r ti\u0302m.\u201d"}, {"text_idx": "#000029", "text": "\u201cMae prisiau\u2019r tocynnau ar gyfer gemau\u2019r Dynion a\u2019r Menywod yn cynnig gwerth da am arian ar gyfer yr ornest yn erbyn y Barbariaid a\u2019r gemau ym Mhencampwriaethau y Chwe Gwlad yng Nghaerdydd."}, {"text_idx": "#000030", "text": "\u201cMae ge\u0302m y Menywod yn erbyn yr Eidal yn gyfle gwych i ni ddathlu Rygbi Merched a Menywod yma yng Nghymru \u2013 gyda\u2019r ddwy ge\u0302m gymunedol yn dilyn gornest olaf y Menywod ym Mhencampwriaeth Chwe Gwlad 2024."}, {"text_idx": "#000031", "text": "\u201cRydym wedi datgan ein huchelgais i lenwi\u2019r Stadiwm ar gyfer ymweliad Lloegr a\u0302 Chaerdydd yn 2025 a\u2019r gobaith yw llenwi Parc yr Arfau ar gyfer y ddwy ge\u0302m flaenorol hefyd wrth gwrs. Mae Rygbi Menywod yn dal dychymyg y cyhoedd ar hyn o bryd ac mae\u2019n rhaid i ni fod yn uchelgeisiol ar gyfer dyfodol y gamp ar gyfer y misoedd a\u2019r blynyddoedd nesaf.\u201d"}, {"text_idx": "#000034", "text": "Bydd y tocynnau rhataf ar gyfer y gemau hynny\u2019n dechrau am \u00a320 i bobl ifanc o dan 17 oed a \u00a340 ar gyfer oedolion. Bydd prisiau tua 10,000 o\u2019r tocynnau yn haen uchaf y Stadiwm hefyd yn gostwng yn eu pris o ganlyniad i\u2019r ail strwythuro newydd. Ni fydd cynnydd chwaith ym mhrisiau\u2019r tocynnau drytaf \u2013 gan eu bod wedi eu rhewi ers 2022."}, {"text_idx": "#000035", "text": "Ar gyfer ge\u0302m y Dynion yn erbyn yr Eidal, gall pobl ifanc o dan 17 oed fanteisio ar ostyngiad o 50% ym mhis unrhyw sedd pris llawn."}, {"text_idx": "#000037", "text": "Bydd y ge\u0302m brawf honno yn baratoad gwych i garfan Ioan Cunningham, sy\u2019n chweched ymhlith detholion y byd, cyn iddynt deithio i Seland Newydd i gystadlu yn haen uchaf y WXV."}, {"text_idx": "#000038", "text": "Bydd yr ornest ym Mharc Eirias yn gyfle i gefnogwyr y gogledd weld y ti\u0302m rhyngwladol ar garreg eu drws cyn i\u2019r garfan deithio i Seland Newydd i herio Pencampwyr y Byd, Awstralia a Chanada."}, {"text_idx": "#000039", "text": "Gallwch brynu tocynnau ar gyfer y ge\u0302m rhwng Menywod Cymru a Menywod yr Unol Daleithiau ym Mae Colwyn am cyn lleied a\u0302 \u00a35 i oedolion yma: "}, {"text_idx": "#000047", "text": "Dylai cefnogwyr sy\u2019n dymuno prynu pecyn lletygarwch ar gyfer gemau Chwe Gwlad y Dynion neu\u2019r Barbariaid, ymweld a\u0302 WRU.WALES/VIP nawr."}, {"text_idx": "#000050", "text": "Gellir cyfnewid tocynnau yn swyddogol twy URC yma: "}, {"text_idx": "#000055", "text": "\u00a310 oedolion / \u00a35 Dan17 \u2013 sefyll ar gyfer gemau Yr Alban a Ffrainc"}, {"text_idx": "#000056", "text": "\u00a315 oedolion / \u00a37.50 Dan17 \u2013 eistedd ar gyfer gemau Yr Alban a Ffrainc"}, {"text_idx": "#000057", "text": "\u00a310 oedolion / \u00a35 Dan17 \u2013 seddi yn haen isaf y Stadiwm ar gyfer ge\u0302m Yr Eidal"}, {"text_idx": "#000058", "text": "\u00a315 oedolion / \u00a37.50 Dan17 \u2013 seddi yn haen ganol y Stadiwm ar gyfer ge\u0302m Yr Eidal"}, {"text_idx": "#000059", "text": "Bydd tocynnau ar gyfer Pencampwriaeth Chwe Gwlad y Menywod 2024 yn mynd ar werth i\u2019r cyhoedd ddydd Iau 21 Medi 2023 am 10 o\u2019r gloch y bore. "}, {"text_idx": "#000060", "text": "Ti\u0302m Cymru i herio Portiwgal yn Nice\nCunningham yn enwi carfan ymarfer o 38 cyn her y WXV\nBiggar am ymddeol o rygbi rhyngwladol wedi Cwpan y Byd"}, {"text_idx": "#000062", "text": "Cunningham yn enwi carfan ymarfer o 38 cyn her y WXV"}, {"text_idx": "#000063", "text": "Biggar am ymddeol o rygbi rhyngwladol wedi Cwpan y Byd"}, {"text_idx": "#000064", "text": "Ail fuddugoliaeth ac ail bwynt bonws hwyr iawn i Gymru"}, {"text_idx": "#000069", "text": "Tanysgrifio i'n llythr newyddion wythnosol sy'n cynnwys y newyddion diweddaraf, uchafbwyntiau a manylion am gemau"}]